Bygstad
Store norske leksikon,Geografi,Norges geografi,Vestland,Sunnfjord
Bygstad er en tettbebyggelse i Sunnfjord kommune i Vestland fylke. Bygda ligger innerst i Dalsfjorden ved lakseelva Gaula.
Fylkesvei 57/E39 går 22 kilometer mot nordøst tilFørde, fylkesvei 610/13 går mot øst til Balestrand, fylkesvei 610/E39 går mot sør til Vadheim og fylkesvei 57 går mot vest til Dale i Sunnfjord. Førde lufthamn ligger på Bringeland.Bygstad kirke er en langkirke i tømmer fra 1845. Den stod tidligere på gården Bygstad lenger vest, men ble i 1939 flyttet til Reitaflata ved fylkesvei 57, nordøst for Eidesvik som ligger litt vest for bunnen av Dalsfjorden. Ved Bygstad gård sto det tidligere en stavkirke fra 1200-tallet.Tettbebyggelsen ligger på nordsiden av Eidevik og Sveen, vest for Bygstad gård. Bygden hadde tidligere meieri og sagbruk for skurtømmer.Ved Osen gård i bunnen av Dalsfjorden lå det i vikingtiden et jarlesete. Det er knyttet mange historier til denne gården, særlig i perioden da Halvdan Svarte og Olav den hellige var konger. Det er gjort mange funn fra vikingtiden på Osen gård. Disse er gravd ut av Universitetsmuseet i Bergen.Norges eldste laksetrapp fra 1872 ligger i Osen, der Osfossen faller rett i Dalsfjorden. Kart  Les mer i Store norske leksikon Sunnfjord Vestland